બિલ્ડિંગ ધારાશાયી થવાની ઘટનામાં એનડીઅારએફના ઉદય નામના ડોગે ત્રણ વ્યક્તિના જીવ બચાવ્યા હતા. કુદરતી હોનારત દરમિયાન સૌથી વધુ ઉપયોગી પુરવાર થયેલા અા પ્રજાતિના શ્વાનને ઘટના સ્થળે લઈ જવાયો હતો. ઉદયે કાટમાળમાં દબાયેલા ત્રણ રહેવાસીઅોને શોધી કાઢ્યા અને તેમને યોગ્ય સમયે બચાવ્યા હતા. એક વ્યકિતઅે જણાવ્યું કે કાટમાળની અંદરથી અમને ફોન અાવી રહ્યા હતા તેથી અમે ફાયર બ્રિગેડ અને એનડીઅારએફના અધિકારીઅોને એલર્ટ કર્યા. ત્યારબાદ જે વ્યક્તિનો ફોન અાવ્યો તેનું ઘર જ્યાં હતું ત્યાં ખોદકામ શરૂ કરાયું. ત્રણ કલાક સુધી ખોદકામની પ્રવૃત્તિ બાદ ફાયરબ્રિગેડે ડોગની મદદ લીધી. ઉદય નામના ડોગે થોડી જ મિનિટોમાં દોશીનું ઘર જ્યાં હતું ત્યાં ભસવાનું શરૂ કરતા ત્યાં ખોદકામ શરૂ કરવામાં અાવ્યું અને રાત્રે ૮ વાગે રાકેશ દોશી મળી અાવ્યા.